sv da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da en da da da da da da da da da da da da da da da da da da da da da da da da da da da da da la da da sv da da da da en da en da da da en de sv de da da en da da da da da da da da da da da da en da da da en da en da da en da da da da en fr nb nb de da nb da da da en en es en en es en la en en it it es en it it en en it en ceb tl it it it it ca it sv id tr en tr de en es tr de war es pl en tr tr br fr es war en pl en ca sk pt hu fr uk en es es hu en pl es da da da da it sv it da da da da en en en en en pt tr en en hbs_lat en en it nn da da da sv pt da nb en en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Slidgigt - Find information på Medicin.dk
Røntgen af knogler og led
Kompakt lag ledkapsel Ledhinde ledhule med ledvæske ledhoved ledbrusk ledskål
spændt ledkapsel udvækster på knoglen fortykket ledhinde forøget mængde ledvæske bruskskader forøget kompaktlag cystedannelse
spændt ledkapsel fortykket ledhinde forøget mængde ledvæske bruskskader
Klik på begreberne fx Ledkapsel for at få vist dens placering.
Der går betændelse i ledhinderne
Ledhinden vokser ind over brusken og ind i knoglen
Tema: Undgå fejl med medicin
Læs om typiske fejl med medicin, og hvad du selv kan gøre for at undgå dem
Læs mere om Tema: Undgå fejl med medicin
Slidgigt (osteoartrose eller artrose) er en ledsygdom, hvor ledbrusken bliver slidt. Samtidig ses fortykkelse af ledkapslen og af den tilstødende knogle og påvirkning af de omgivende bløddele.
Ledsmerter er det mest almindelige symptom. Smerterne kommer især, når du belaster det syge led, fx når du skal rejse dig op, hvis du har slidgigt i knæ- eller hofteled.
Sygdommen tager gradvist til. I starten har du smerter, når du bruger leddet, senere også i hvile. Bevægeligheden bliver også nedsat. De led, der især bliver angrebet, er fingrenes yder- og mellemled, tommelfingerens rodled, storetåen, knæ- og hofteled samt nakke- og lændehvirvlernes led. Hos mange sker forværringen langsomt, men det kan ende med, at smerterne bliver så slemme, at du er nødt til at blive opereret, eventuelt ved at der sættes et kunstigt led ind.
Slidgigt er en meget almindelig sygdom, specielt hos ældre. Særligt udsatte er led, der har været udsat for skader eller belastninger tidligere, fx korsbåndsskader eller meniskskader i knæet hos boldspillere og ankelskader hos balletdansere. I disse tilfælde kan sygdommen optræde allerede hos yngre. Slidgigt er også hyppigere, hvis du er overvægtig, her er knæene særligt udsatte, og hvis leddene er syge af anden grund, fx af leddegigt.
Hvad er årsagen til slidgigt?
Den egentlige årsag kender vi ikke, der er tale om et samspil af flere faktorer, som ud over slid og fejlbelastning omfatter arvelige faktorer og mere eller mindre ukendte miljøfaktorer. Det danske navn "slidgigt" antyder, at det er skadeligt fortsat at belaste et led, som er ramt af sygdommen, hvilket ikke er korrekt. Mange nyere undersøgelser viser tværtimod klart en positiv effekt af træning på muskelstyrke og velbefindende, fx ved slidgigt i knæene.
På røntgenbilleder kan lægen se typiske forandringer på grund af slidgigt, men du har ikke nødvendigvis symptomer, selv om røntgenbilledet viser, at du har slidgigt.
Hvad kan jeg selv gøre?
Træning af musklerne og bevægelighed i leddene er vigtig. Endvidere skal du undgå overvægt ved slidgigt i hofteled og knæ. Ved smerter og besvær ved daglige funktioner kan det være en stor hjælp med en aflastende bandage, stødabsorberende indlæg og forskellige hjælpemidler som toiletforhøjer, strømpepåtager og en stok eller rollator.
Smerter kan lindres ved brug af svage smertestillende midler, fx paracetamol, eller gigtmidler af typen NSAID. NSAID markedsføres også som creme eller gel til lokal brug over leddet.
I specielle tilfælde kan du få sprøjtet hyaluronsyre ind i det syge led.
Mens virkningen af glucosamin har været omdiskuteret, er der undersøgelser, som viser en positiv effekt af bruskmidlet chondroitin på smerter i knæ ved moderat artrose. Også præparater indeholdende fiskeolie (omega-3 fedtsyrer) kan have en dæmpende effekt på inflammation og smerter. Markedet for diverse kosttilskud er dog broget, og det kan være svært at finde ordentlig dokumentation for effekten.
Tabletter eller kapsler med chondroitin eller fiskeolie kan købes på apoteket eller i helsekostforretninger.
Ved hævelse af fx knæleddet kan det undertiden hjælpe at få en indsprøjtning med binyrebarkhormon. Hvis du har svære eller varige smerter, kan det hjælpe med en operation, hvor du får indsat et kunstigt led eller får gjort et led stift.
Hvis du har flere spørgsmål om din sygdom, kan du kontakte Gigtforeningen.
Svage smertestillende lægemidler indeholder paracetamol eller acetylsalicylsyre, evt. i kombination med caffein eller codein.
Andre svage smertestillende kombinationspræparater
NSAID til systemisk brug
NSAID til systemisk brug virker smertestillende, febernedsættende og antiinflammatorisk, dvs. dæmpende på betændelseslignende symptomer i muskler, led eller bindevæv.
NSAID og misoprostol i kombination
Binyrebarkhormoner til indsprøjtning i led og bløddele
Binyrebarkhormon, som indsprøjtes lokalt i led og bløddele, kan lindre smerter og hævelser.
Hyaluronsyre forekommer normalt i ledvæsken. Ved slidgigt i knæet kan indsprøjtning med hyaluronsyre forsøges, men virkningen er usikker.
Torben Grube Christensen (Forfatter)
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø